CELEX: 32014D0259
Language: el
Date: 2014-05-06 00:00:00
Title: 2014/259/ΚΕΠΠΑ: Απόφαση EUCAP Sahel Niger/2/2014 της Επιτροπής Πολιτικής και Ασφάλειας, της 6ης Μαΐου 2014 , για τον διορισμό αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger)

9.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 136/26
            
         ΑΠΌΦΑΣΗ EUCAP SAHEL NIGER/2/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 6ης Μαΐου 2014
   για τον διορισμό αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger)
   (2014/259/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στον Νίγηρα (EUCAP SAHEL Niger) (1), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 2012/392/ΚΕΠΠΑ εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της αποστολής της ΕΕ στον τομέα της Κοινής πολιτικής ασφαλείας και άμυνας (EUCAP SAHEL Niger), και την απόφαση για το διορισμό του Αρχηγού αποστολής.
            
         
               (2)
            
            
               Στις 12 Νοεμβρίου 2013, η Επιτροπή Πολιτικής και Ασφάλειας εξέδωσε την απόφαση EUCAP Sahel Niger/2/2013 (2), διορίζοντας τον κ. Filip DE CEUNINCK επικεφαλής αποστολής της EUCAP Sahel Niger, προσωρινώς από 1ης Νοεμβρίου έως 31 Δεκεμβρίου 2013. Στις 14 Ιανουαρίου 2014, η θητεία του παρετάθη μέχρι τον διορισμό του νέου επικεφαλής της αποστολής EUCAP Sahel Niger (3).
            
         
               (3)
            
            
               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Filip DE CEUNINCK ως αρχηγού της αποστολής EUCAP Sahel Niger έως τις 15 Ιουλίου 2014,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Filip DE CEUNINCK διορίζεται αρχηγός της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) έως τις 15 Ιουλίου 2014.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 6 Μαΐου 2014.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 187 της 17.7.2012, σ. 48.
   
      (2)  ΕΕ L 305 της 15.11.2013, σ. 18.
   
      (3)  Απόφαση EUCAP Sahel Niger/1/2014 της Επιτροπής Πολιτικής και Ασφάλειας, της 14ης Ιανουαρίου 2014, για την παράταση της θητείας του αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (ΕΕ L 14 της 18.1.2014, σ. 16).